شەفەق نیوز/ شین ساتیرلی پسپۆڕ ئوسترالی، راگەیان
ئەوگ  شایەت لە گومابوین پەنج فڕۆکە و تاخمەگانیان
لە سێسویکەی بەرمۆدا وەرجە ٧٥ ساڵ کرد.
٥ فڕۆکەی جەنگی سەروە دەریایی ئەمریکا، لە
کانون یەکەم ١٩٤٥ وەناونشان کاروان ١٩ لە فڵۆڕیدا باڵگردن لە ئەرکیک راهێنانی جوور
بەشیگ لە کاروانیگ لە ژیر فەرماندەیی مولازم چارڵز تیلۆر، و تاخمەگەی ١٤ کەس بوین.
فڕۆکەگان دویای رەسینیان وە سێسویکەی بەرمۆدا لە
رووبەریگ رەسێدە ٤ مەلیۆن مەتر چوارسویکە.
سێسویکەگە هالە ناوبەین کناراو باشوور خوەرهەڵات
ئەمریکا و بەرمۆدا و بۆرتوریکۆ.
هەمیش فڕۆکەی رزگارکردنەگە ک مینەی فڕۆکە
گومابویەگان کرد، ئەویش وە گەرد ١٣ کەس لەناوی گوما بوی.
ساتیرلی وتیش؛ چەن کەسیگ بووچونەیل ئەڵاجەویگ
دان، گوایە چشتیگ نا سروشتی رووداگە، و لێکۆڵینەوەگە ئەوە دەرخست ک هەنای تاریکەو
بوی و کەشوهەواگە ئاڵشت بوی، تیلۆر فڕۆکەگان وەرەو شوونە هەڵەگە رەوانە کرد، فڕۆکەگان  دویای داوەزینیان  لەبان ئاوەگە وە کەمتر لە یەک خولەک خنکیان، و
لەی جوور رووداوەیلیگ هەمیشە پارچەیل فڕۆکەگان پەیا نێەوون، وئەیە لە رای خوەی نهێتی
گومابوینەگەس.
وتیش؛ فرەی ئەو فڕۆکەوانەیلە ک لەناو کاروانەگە
بوین لە راهێنان بوین، و وەشیوەی خاسیگ ئەرا وەکارهاوردن فڕۆکەگان وە شەوانە یا لە
کەشوهەوای سەخت راهێنان نەکریانە، و دووپاتکرد ک ژمارەی کەشتی و فڕۆکەگان م لە سێسویکەی
بەرمۆدا گوما بوینە لەو بەشەگان تر لە دەریاگان فرەتر نییە.
تیلۆر لە کۆتایی قسەگانی وت: ئەگەر ١٠٠٠ فڕۆکە
لەبان سێسویکەی بەرمۆدا باڵەو کردن و بتوێتیمن بویشیمن چە وەسەر ٩٩٠ لەلیان هات، ئەوە
واتە ک ئەوەک وەسەر  ئەو ١٠ فڕۆکەگە هات
کاریگ نا سروشتییە؟، لەلای من ئیجوور چشتیگ نییە.
ئاماژەس ک لە دویادویای مانگ کانون دوویەم
٢٠٢٠، کەشتییگ دینەو ک وەرجە ١٠٠ ساڵ لە سێسویکەی بەرمۆدا گوما بویە.
تۆێژینەوەکارەیلیگ لە زانکۆی ساوتهانبتون لە
ئاب ٢٠١٨، وتن: ک خوەیان ئاشکرای نهێنی گومابوین کەشتیەگان لە سێسویکەی بەرمۆدا
کردن، و دووپاتکردن  کەشتیەگان لەوەر ئەو شەپۆلەیل
گەپە فەوتیان ک بەرزییان رەسێدە ١٠٠ پا.
